《枫桥墩寺侍悦斋先生诲语三日而别》
宋代·程公许

唐人旧题处，那复有江枫。
寺近阖阊国，门当岝崿峰。
清风三宿恋，紫气一尊同。
恨与心知别，烟波千万重。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。